Návrh ROZHODNUTIE RADY o pozícii, ktorá sa má zaujať v mene Európskej únie vo Výbore pre spoluprácu zriadenom Dohodou o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na strane jednej a Ruskou federáciou na strane druhej z 24. júna 1994, vo vzťahu k zostaveniu zoznamu mediátorov /* COM/2012/0593 final - 2012/0287 (NLE) */





DÔVODOVÁ SPRÁVA 1. KONTEXT NÁVRHU Európska únia a Ruská federácia v súvislosti s pristúpením Ruskej federácie k Svetovej obchodnej organizácii dojednali a podpísali dvojstrannú dohodu formou výmeny listov a protokol o technických postupoch týkajúcich sa uplatňovania colných sadzieb na vývoz dreva z Ruskej federácie do Únie (ďalej len „protokol“) a Dohodu o obchode s časťami a komponentmi motorových vozidiel medzi Úniou a Ruskou federáciou (ďalej len „dohoda“). Článok 25 protokolu a článok 12 dohody stanovujú uplatňovanie postupov urovnávania sporov stanovených rozhodnutím Rady pre spoluprácu zriadenej Dohodou o partnerstve a spolupráci medzi Európskymi spoločenstvami a ich členskými štátmi na strane jednej a Ruskou federáciou na strane druhej z 24. júla 1994 (ďalej len „dohoda o partnerstve“), ktorým sa stanovujú pravidlá postupu pri urovnávaní sporov podľa uvedenej dohody a ktoré bolo prijaté 7. apríla 2004 (ďalej len „rozhodnutie Rady pre spoluprácu o urovnávaní sporov“). Článok 4 odsek 1 uvedeného rozhodnutia stanovuje, že strany v rámci Výboru pre spoluprácu zriadeného na základe dohody o partnerstve zostavia orientačný zoznam mediátorov pre urovnávanie sporov. V záujme zabezpečenia účinného fungovania mechanizmov urovnávania sporov stanovených v článku 25 protokolu a v článku 12 dohody sa Komisia a vláda Ruskej federácie dohodli na menách 15 osôb, ktoré sa zapíšu do zoznamu mediátorov v súlade s tým, ako to stanovuje rozhodnutie Rady pre spoluprácu o urovnávaní sporov. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Pripojený návrh predstavuje návrh právneho nástroja na schválenie pozície, ktorú Európska únia zaujme vo Výbore pre spoluprácu vo vzťahu k uvedenej otázke. 2012/0287 (NLE) Návrh ROZHODNUTIE RADY o pozícii, ktorá sa má zaujať v mene Európskej únie vo Výbore pre spoluprácu zriadenom Dohodou o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na strane jednej a Ruskou federáciou na strane druhej z 24. júna 1994, vo vzťahu k zostaveniu zoznamu mediátorov RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 v spojení s článkom 218 ods. 9, so zreteľom na návrh Európskej komisie, keďže: (1) Podľa článku 4 rozhodnutia Rady pre spoluprácu zriadenej Dohodou o partnerstve a spolupráci z 24. júna 1994, ktorou sa zakladá partnerstvo medzi Európskymi spoločenstvami a ich členskými štátmi na strane jednej a Ruskou federáciou na strane druhej[1], ktorým sa stanovujú pravidlá postupu pri urovnávaní sporov podľa uvedenej dohody a ktoré bolo prijaté 7. apríla 2004 (ďalej len „rozhodnutie Rady pre spoluprácu o urovnávaní sporov“), zostaví Výbor pre spoluprácu orientačný zoznam maximálne 15 osôb, ktoré budú vykonávať funkciu mediátorov. (2) Protokol medzi Európskou úniou a vládou Ruskej federácie o technických postupoch podľa dohody formou výmeny listov medzi Európskou úniou a vládou Ruskej federácie o uplatňovaní colných kvót na vývoz dreva z Ruskej federácie[2] do Európskej únie (ďalej len „protokol“) sa pred nadobudnutím jeho platnosti prechodne uplatňuje odo dňa pristúpenia Ruska k Svetovej obchodnej organizácii. (3) Dohoda medzi Európskou úniou a vládou Ruskej federácie o obchode s časťami a komponentmi motorových vozidiel medzi Európskou úniou a Ruskou federáciou[3] (ďalej len „dohoda“) sa pred nadobudnutím jej platnosti prechodne uplatňuje odo dňa pristúpenia Ruska k Svetovej obchodnej organizácii. (4) Podľa článku 25 protokolu a článku 12 dohody je možné spory predkladať zmierovaciemu výboru podľa článku 3 rozhodnutia Rady pre spoluprácu o urovnávaní sporov. (5) Komisia a vláda Ruskej federácie sa dohodli na menách 15 osôb, ktoré sa zapíšu do orientačného zoznamu mediátorov. (6) Preto je potrebné stanoviť pozíciu, ktorá sa má v mene Únie zaujať vo Výbore pre spoluprácu, PRIJALA TOTO ROZHODNUTIE: Článok 1 Pozícia, ktorú má Európska únia vo Výbore pre spoluprácu zaujať, sa zakladá na návrhu rozhodnutia uvedeného výboru, ktoré je pripojené k tomuto rozhodnutiu. Článok 2 Rozhodnutie Výboru pre spoluprácu sa po jeho prijatí uverejní v Úradnom vestníku Európskej únie. Článok 3 Toto rozhodnutie nadobúda účinnosť dňom jeho prijatia. V Bruseli Za Radu predseda PRÍLOHA I NÁVRH ROZHODNUTIA č. 1 VÝBORU PRE SPOLUPRÁCU EÚ-RUSKO z … 2012, o zostavení zoznamu mediátorov podľa článku 4 rozhodnutia Rady pre spoluprácu o urovnávaní sporov zo 7. apríla 2004 VÝBOR PRE SPOLUPRÁCU, so zreteľom na článok 4 rozhodnutia Rady pre spoluprácu zriadenej Dohodou o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na strane jednej a Ruskou federáciou na strane druhej, ktorým sa stanovujú pravidlá postupu pri urovnávaní sporov podľa uvedenej dohody a ktoré bolo prijaté 7. apríla 2004, keďže: (1) Podľa článku 4 rozhodnutia Rady pre spoluprácu zriadenej Dohodou o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na strane jednej a Ruskou federáciou na strane druhej, ktorým sa stanovujú pravidlá postupu pri urovnávaní sporov podľa uvedenej dohody a ktoré bolo prijaté 7. apríla 2004, Výbor pre spoluprácu zostaví orientačný zoznam 15 osôb, ktoré sú ochotné a spôsobilé vykonávať funkciu mediátora. (2) Článok 12 Dohody o obchode s časťami a komponentmi motorových vozidiel medzi Európskou úniou a Ruskou federáciou, ktorá bola podpísaná 16. decembra 2011 v Ženeve, a článok 25 Protokolu o technických postupoch podľa tejto dohody formou výmeny listov medzi Európskou úniou a vládou Ruskej federácie o uplatňovaní colných kvót na vývoz dreva z Ruskej federácie do Európskej únie, ktorý bol podpísaný Európskou úniou a vládou Ruskej federácie takisto 16. decembra 2011 v Ženeve, stanovujú, že spory je možné predkladať zmierovaciemu výboru podľa článku 3 rozhodnutia Rady pre spoluprácu o urovnávaní sporov. (3) Strany sa dohodli na zozname 15 mien, PRIJALA TOTO ROZHODNUTIE: Článok 1 Zoznam pätnástich mediátorov sa uvádza v prílohe k tomuto rozhodnutiu. Článok 2 Toto rozhodnutie nadobúda účinnosť dňom jeho prijatia. V … Za Výbor pre spoluprácu Za Európsku úniu || Za Ruskú federáciu || Príloha Zoznam mediátorov Mediátori, ktorých navrhuje EÚ: Bourgeois, Jacques. Ehlermann, Claus –Dieter. Kuijper, Pieter Jan. Sacerdoti, Giorgio. Torrent, Ramon. Mediátori, ktorých navrhuje Ruská federácia: Komarov, Alexander Makovsky, Alexander Martynov, Anatoly Shumilov, Vladimir Velyaminov, Georgy Predsedovia: Luzius Wasescha (Švajčiarsko) Crawford Falconer (Nový Zéland) Christan Haberli (Švajčiarsko) Paul Richard O'Connor (Austrália) Helge Seland (Nórsko) [1] Ú. v. ES L 327, 28.11.1997, s. 3. [2] Ú. v. EÚ L 57, 29. 2.2012, s. 3. [3] Ú. v. EÚ L 57, 29. 2.2012, s. 15.